อยากขอถามหน่อยค่ะเมื่อเดือนเมษาประจำเดือนมาสองครั้งช่วงต้นเดือนกับช่วงสงกรานต์แล้วประมานวันที่29 30เมษามีเพศสัมพันธ์กับแฟนแล้วประจำเดือนก็ยังไม่มาทำให้มีโอกาสท้องได้มัยคะ
สวัสดีค่ะ Pronsawan,การที่ประจำเดือนมาช่วงต้นเดือน เม.ย. และมาอีกครั้งช่วงสงกรานต์ ถือว่ามีระยะห่างระหว่างรอบเดือนที่ผิดปกติ จึงไม่น่าใช่ประจำเดือนที่ปกติส่วนการที่ประจำเดือนยังไม่มา อาจเกิดจาก1. การตั้งครรภ์2.มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น เป็นไข้หวัด ท้องเสีย หรือหากมีกระเพาะปัสสาวะอักเสบดังกล่าว ก็อาจเป็นสาเหตุได้เช่นกันดังนั้นอันดับแรก จึงควรตรวจหาการตั้งครรภ์ดูก่อนค่ะ หากตรวจไม่พบ ก็ให้รอประจำเดือนไปอีกซักระยะ หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น-มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก(PCOS)ซึ่งนอกจากทำให้ประจำเดือนขาดหายไปแล้ว อาจมีเลือดออกผิดปกติได้ด้วย-มีภาวะไทรอยด์ฮอร์โมนเป็นพิษ-มีพังผืดเกิดขึ้นในมดลูก จากการเคยมีมดลูกอักเสบเป็นต้น